Anne Lise Gjetvik

Anne Lise Gjetvik (født i 1956) er en norsk journalist og redaktør. I 1993 ble hun Aftenpostens første kvinnelige nyhetsredaktør.

Gjetvik hadde erfaring blant annet som journalist i Dagbladet og vaktsjef i VG, da hun fikk ansvaret for å bygge opp VGs nye forbrukersider, som fikk vignetten «VG Spesial». Dette prosjektet førte til at hun ble hentet inn som ny ansvarlig redaktør i ukebladet Det Nye.

Gjetvik ble ansatt som redaktør for Aftenpostens helgebilag A-magasinet for å legge om driften og snu den økonomiske nedgangen. Dette lyktes ikke, og hun fikk i stedet ansvaret for å legge ned A-magasinet. (Helgebilaget gjenoppstod i ny drakt mange år senere, og fikk samme navn som forgjengeren etter en leseravstemning.) Etter nedleggelsen av A-magasinet ble hun i 1993 ansatt som nyhetsredaktør i Aftenposten. Senere ble hun redaktør for ukebladet Maison Interiør, og i 2010 ble hun i tillegg forlagsdirektør for magasiner og tegneserier i Schibsted Forlag. Per 2018 var hun reportasjeleder i Egmont Publishing.

Referanser 

Norske redaktører
Norske journalister
Aftenposten
Personer tilknyttet Dagbladet
Personer tilknyttet Verdens Gang
Egmont
Schibsted